বাংলাদেশ শিল্প ব্যাংক ভবন
বাংলাদেশ শিল্প ব্যাংক ভবন বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলে অবস্থিত। এটির উচ্চতা ৭১ মিটার (২৩৩ ফুট) এবং এটি মোট ২২টি তলা নিয়ে গঠিত। এখানে বাংলাদেশের আর্থিক প্রতিষ্ঠান বাংলাদেশ শিল্প ব্যাংকের প্রধান কার্যালয় রয়েছে। এটি ঢাকা শহরের আকাশচুম্বী ভবনগুলোর অন্যতম ভবন। বর্তমানে এটি ঢাকার ১৩তম আকাশচুম্বী ভবন হিসেবে তালিকায় অবস্থান করছে।